b'\n_START_ARTICLE_\nKonflikto teorija\n_START_PARAGRAPH_\nKonflikto teorija \xe2\x80\x93 socialin\xc4\x97s psichologijos mokslo sritis, kurioje tiriama konfliktai tarp atskir\xc5\xb3 socialini\xc5\xb3 grupuo\xc4\x8di\xc5\xb3, taip pat tarp individo ir grup\xc4\x97s. Teigiama, kad konflikt\xc4\x85 autoritarin\xc4\x97je strukt\xc5\xabroje, su b\xc5\xabdingais diktato ir autoritarinio m\xc4\x85stymo atributais, paprastai laimi auk\xc5\xa1tesnes administracines pareigas u\xc5\xbeimantis arba auk\xc5\xa1tesn\xc4\xaf status\xc4\x85 turintis konfliktuotojas. Konfliktui i\xc5\xa1\xc4\x97jus i\xc5\xa1 strukt\xc5\xabros vidaus gali lemti juridiniai konflikto aspektai. Konfliktai paprastai yra nei\xc5\xa1vengiami besiformuojan\xc4\x8diose socialin\xc4\x97se grup\xc4\x97se, bendrijose, kol nusistovi tam tikra hierarchija, i\xc5\xa1siai\xc5\xa1kinamos pozicijos ir vertyb\xc4\x97s, nusakoma tvarka. Pozityvi konflikto pus\xc4\x97 \xe2\x80\x93 bendruomen\xc4\x97s ar grup\xc4\x97s raida, konstruktyviai i\xc5\xa1sprend\xc5\xbeiant esminius prie\xc5\xa1taravimus, negatyvi \xe2\x80\x93 konflikto dalyvi\xc5\xb3 energijos s\xc4\x85naudos, patiriamos emocin\xc4\x97s traumos, kintantis socialinis statusas. Vengiant konflikt\xc5\xb3 yra itin svarb\xc5\xabs vertybi\xc5\xb3 bendrumas, vidaus taisykli\xc5\xb3, netgi proced\xc5\xabrini\xc5\xb3 apibr\xc4\x97\xc5\xbetumas ir ai\xc5\xa1kumas, demokratin\xc4\x97s nuostatos bei taikdariai, geranori\xc5\xa1kumas.'